ОБЩИНСКА ИЗБИРАТЕЛНА КОМИСИЯ- МАРИЦА

РЕШЕНИЕ  
№ 1-МИ/НР

гр.Пловдив, 07.09.2015

ОТНОСНО: начина на приемане на решения на Общинска Избирателна комисия- Марица при провеждане на изборите за общински съветници и за кметове, както и за национален референдум на 25 октомври 2015 г.

На основание чл. 87, ал. 1, т. 1 във връзка с чл.85, ал.3, ал.4 от ИК Общинска избирателна комисия-Марица

**Р Е Ш И:**

1. Заседанията на Общинска Избирателна комисия-Марица са законни, когато на тях присъстват повече от половината от членовете й.

2.Общинска Избирателна комисия-Марица приема решенията си с мнозинство две трети от присъстващите членове. Когато за приемане на решение липсва необходимото мнозинство, се смята, че е налице решение за отхвърляне, което подлежи на обжалване по реда на Изборния кодекс.

3. Решенията се приемат с явно и поименно гласуване, което се отразява в протокола на заседанието. Гласува се "за" или "против". Не се допуска гласуване "въздържал се".

4. Членовете на Общинска Избирателна комисия-Марица подписват протоколи и гласуват решения с "особено мнение",  когато не са съгласни с решението или с посоченото в протокола, като посочват в какво се изразява особеното мнение.

5. За заседанията Общинска Избирателна комисия-Марица се съставя протокол, който се подписва от председателя и секретаря.

6.Когато председателят, съответно секретарят отсъства, решенията, протоколите, удостоверенията и текущата кореспонденция на комисията се подписват от  секретаря, съответно от председателя и от заместник председател.

7. Когато едновременно отсъстват и председателят и секретарят, решенията, протоколите, удостоверенията и текущата кореспонденция се подписват от заместник-председател и определен с решение на комисията член, предложени от различни партии и коалиции.

8. На заседанията на  комисията може да присъстват застъпници на партии, коалиции или инициативни комитети, наблюдатели и представители на средствата за масово осведомяване. Изказаните  становища, мнения и възражения се записват в протокола.

9.Решенията, протоколите, удостоверенията и текущата кореспонденция на Общинска Избирателна комисия-Марица се подпечатва с печата й. До снабдяване с печат комисията издава решения и удостоверения, изготвя и изпраща кореспонденция, подписани съгласно т. 5, 6 и 7 от настоящото решение.

*Настоящото решение подлежи на обжалване пред Централната избирателна комисия в тридневен срок  от обявяването му.*

ПРЕДСЕДАТЕЛ:  
Йордан Дамбулев

СЕКРЕТАР:

Мария Жилова

Публикувано на 07.09.2015 година в 16:41 часа.